O Palau Centelles, sede do Consell, en Barcelona.
O **Consello de Garantías Estatutarias de Cataluña** (en catalán: *Consell de Garanties Estatutàries de Catalunya*) é a máis alta institución xuridicoconsultiva da Generalitat de Cataluña. En virtude do artigo 76 do Estatuto de Autonomía de Cataluña de 2006, correspóndelle velar pola adecuación das leis do Parlamento e as normas con forza de lei do Govern ao Estatut e á Constitución. Así mesmo, como garantía do autogoberno catalán, ten que ditaminar previamente á interposición diante do Tribunal Constitucional de recursos de inconstitucionalidade, conflitos de competencia e conflitos en defensa da autonomía local. O Consell exerce a súa función mediante a emisión de ditames xurídicos preceptivos e non vinculantes, a solicitude do Parlament, o Govern, o Síndic de Greuges ou as institucións locais. E, finalmente, tamén desenvolve un papel de especial tutela dos dereitos estatutarios, nos termos do artigo 38.1 do Estatut.

Coa finalidade de asegurar a independencia no exercicio das funcións que ten atribuídas estatutaria e legalmente, o Consell ten autonomía orgánica, funcional e orzamentaria.

O Consell de Garanties Estatutàries constituíuse o 24 de novembro de 2009 e sucede, con funcións máis amplas, o extinto Consell Consultiu (1980-2009).

Funcións
--------

De acordo co que establecen o artigo 76 do Estatut e o artigo 16 da Lei 2/2009, o Consell de Garanties Estatutàries dictamina sobre:

1. A adecuación á Constitución dos proxectos e proposicións de reforma do Estatut d'autonomia antes que o Parlament os aprobe.
2. A adecuación ao Estatut e á Constitución dos proxectos e proposicións de lei sometidos a aprobación do Parlament, incluídos os de lectura única.
3. A adecuación ao Estatut e á Constitución dos decretos lei sometidos á validación do Parlament.
4. A adecuación ao Estatut e á Constitución dos proxectos de decreto lexislativo aprobados polo Govern nos supostos en que a lei de delegación estableza que o Parlament ten que efectuar o control adicional da lexislación delegada e antes que sexan publicados no Diari Oficial de la Generalitat de Catalunya.
5. A adecuación á autonomía local, garantida polo Estatut, dos proxectos e as proposicións de lei, e tamén dos proxectos de decreto lexislativo aprobados polo Govern.

Así mesmo, dictamina previamente a presentación do correpondente procedemento ante o Tribunal Constitucional, con relación a:

1. A interposición polo Parlament ou polo Govern dun recurso de inconstitucionalidade.
2. A formulación polo Govern dun conflito de competencia.
3. A interposición dun conflito en defensa da autonomía local, constitucionalmente garantida, nos supostos que indica a Lei orgánica do Tribunal Constitucional.

Composición e designación dos membros
-------------------------------------

O Consell de Garanties Estatutàries está integrado por nove membros, que deben ser xuristas de competencia e prestixio recoñecidos, con máis de quince anos de experiencia profesional, e deben ter a condición política de cataláns. Todos eles actúan con imparcialidade e son inamovibles por razón do exercicio do seu cargo. O seu mandato é por un período de nove anos, e non poden ser reelixidos.

Son nomeados polo President ou Presidenta da Generalitat mediante unha dobre vía de designación: seis elixidos a proposta do Parlament, acordada por maioría de tres quintas partes dos deputados e deputadas do Pleno, e os tres restantes a proposta do Govern. Un dos tres membros designados polo Govern é proposto polo Consello de Gobernos Locais.

O Consell de Garanties Estatutàries renóvase por terzos cada tres anos. Os seus membros elixen dentre eles, por un período de tres anos e renovable unha única vez, o presidente ou presidenta, o vicepresidente ou vicepresidenta e o conselleiro secretario ou conselleira secretaria do consell.

Notas
-----

1. ↑  "Estatut d'autonomia de Catalunya (arts. 38, 76 i 77 y disposició transitòria primera)" (PDF).
2. ↑  "Consell Consultiu (1980-2009)".
3. ↑  "Llei 2/2009, de 12 de febrer, del Consell de Garanties Estatutàries" (PDF). Arquivado dende o orixinal o 13 de abril de 2020. Consultado o 16 de marzo de 2019.

Véxase tamén
------------

### Ligazóns externas

* Sitio web do Consell de Garanties Estatutàries de Catalunya

| * v
* c
* e
 Generalitat de Catalunya  |
| --- |
| Institucións | Parlament de Catalunya · Presidència de la Generalitat de Catalunya · Vicepresidència · Govern de Catalunya · Consell de Garanties Estatutàries · Síndic de Greuges · Sindicatura de Comptes · Consell de l'Audiovisual de Catalunya |  |
| Gobernos | 1931-1932 · 1932-1933 · 1934-1939 · 1977-1980 · 1980-1984 · 1984-1988 · 1988-1992 · 1992-1995 · 1995-1999 · 1999-2003 · 2003-2006 · 2006-2010 · 2010-2012 · 2012-2016 · 2016-2017 · 2018- |
| Departamentos | Agricultura, Ramaderia, Pesca i Alimentació · Treball, Afers Socials i Famílies · Cultura · Economia i Hisenda · Empresa i Coneixement · Ensenyament · Governació, Administracions Públiques i Habitatge · Interior · Justícia · Presidència · Territori i Sostenibilitat · Salut · Afers i Relacions Institucionals i Exteriors i Transparència |
| Eleccións | 1932 · 1980 · 1984 · 1988 · 1992 · 1995 · 1999 · 2003 · 2006 · 2010 · 2012 · 2015 · 2017 · 2021 |
| Referendos | 1931· 1979 · 2006 · 2014 · 2017 |